Ma ei mäleta enam palju sellest päevast, kuid mõned üksikasjad on veel siiski meeles. Restoran oli täiesti tühi, kuna valitses  leinameeleolu "Estonia" huku pärast.Urmas Ott oma külalistega olid ainsad külastajad. Kui ma ei eksi siis tahtsin ma ise väga seda lauda teenindada.Põhjus oli selles, et Urmas Ott oli minu väga suur lemmik. Olin vaadanud saadet "Teletutvus" juba alates esimesest osast Ljudmilla Gurtðenkoga. Ott oma sõpradega tellisid enamjaolt kalaroogi, kui ma ei eksi siis Ott ise vist tellis blanðeeritud lõhet.Toidu kõrvale tellis härra Ott pudeli Chablis Grand Crud, kuid kuna seda polnud pidi seltskond leppima Chablis Priemer  Cruga .Mul oli halb komme kuulata tuntud inimeste jutte pealt ja ilmselt kuulasin ma ka tookord nende juttu huviga. Aga kahjuks ma ei mäleta sellest eriti midagi. Urmas Oti arve oli umbes 1455 krooni ja kaante vahel oli täpselt nii palju raha, et 45 krooni oli rohkem, viisin selle Otile tagasi. Ta oli väga üllatunud ja ütles: "Ei, see on teile." Mõne hetke pärast tõusis seltskond püsti ja jalutas trepist alla. Natukese aja pärast tuli Ott tagasi üles ja ütles naljatledes: "Kuna teie riietehoius kedagi ei  olnud, siis ma teenindasin meid ise ja ma sain jootraha ka. Või teie majas äkki ei tohi jootraha vastu võtta?" Hakkasin naerma ja vabandasin, olin unustanud, et all riietehoius polnud kedagi.Pidime sel päeval kordamööda all riietehoius olema kuna ðveitserit polnud.